आयोनियाई द्वीपसमूह क्षेत्र

आयोनियाई द्वीपसमूह क्षेत्र (यूनानी: Περιφέρεια Ιονίων Νήσων) आयोनियाई सागर में स्थित यूनान के तेरह क्षेत्रों में से सबसे छोटा है। इसमें किथिरा को छोड़कर सभी आयोनियाई द्वीप शामिल हैं। जनसांख्यिकी 2011 में आयोनियाई द्वीपसमूह क्षेत्र की जनसंख्या 2,07,855 थी, जो 2001 की जनसंख्या से 1.5% कम थी। फिर भी, यह जनसंख्या घनत्व के अनुसार तीसरा सबसे बड़ा क्षेत्र है (90.1/km2)। प्रमुख द्वीपों में सबसे अधिक जनसंख्या वाला कोर्फ़ू (1,04,371) है, जिसके बाद ज़ाकिंथोस (40,759), केफ़ालोनिया (35,801), लेफ़्कादा (23,693) और इथका (3,231) आते हैं। 2001 में, विदेश में जन्मी जनसंख्या 19,360 (9.3%) थी, जिनमें से अधिकांश कोर्फ़ू और ज़ाकिंथोस में केंद्रित थे। उनमें से अधिकांश अल्बानिया (13,536) से उत्पन्न होते हैं। यूरोस्टैट के अनुसार 2011 के लिए प्रजनन दर प्रति महिला 1.35 जीवित जन्म थी। अर्थव्यवस्था 2010 के अनुसार, आयोनियाई द्वीपसमूह क्षेत्र का सकल घरेलू उत्पाद (GDP) €40.29 लाख था। उसी वर्ष प्रति व्यक्ति GDP €18,440 था, जो €20,481 के राष्ट्रीय माध्यिका से कम था। हालांकि, केफ़ालोनिया और ज़ाकिंथोस का प्रति व्यक्ति GDP €23,275 और €24,616 थें, जो राष्ट्रीय माध्यिका से बहुत अधिक थें। इसके अतिरिक्त, 2012 के लिए बेकारी 14.7 थी, जो सभी यूनानी क्षेत्रों में सबसे कम थी, और 24.2 की राष्ट्रीय बेकारी की तुलना में बहुत कम थी। पर्यटन यह क्षेत्र एक लोकप्रिय पर्यटन स्थल है। कोर्फ़ू, ज़ाकिंथोस और केफ़ालोनिया के विमानक्षेत्र अंतरराष्ट्रीय आगमन की संख्या के अनुसार यूनान में शीर्ष दस में थे; 2012 के लिए 13,86,289 अंतरराष्ट्रीय आगमन के साथ, कोर्फ़ू राष्ट्रव्यापी आगमन की संख्या में छठा विमानक्षेत्र था। 2011 की तुलना में केफलोनिया विमानक्षेत्र में 13.11% की सबसे बड़ी वृद्धि हुई थी, जबकि कोर्फ़ू में 6.31% की वृद्धि हुई थी। ऐतिहासिक जनसंख्या संदर्भ बाहरी कड़ी आधिकारिक वेबसाइट